Sab fasaaney hain duniya daari ke, | Urdu Poetry, Sad Poetry, Urdu Shayari, urdupoetry.ooposts.com
Sab fasaaney hain duniya daari ke, | Urdu Poetry
Sach to yeh hai ke is zamane mein,
Main bhi jhoota hoon tu bhi jhoota hai.. Goeie nuus: Kelnerin se gebaar maak opslae op sosiale media | Maroela Media
Goeie nuus: Kelnerin se gebaar maak opslae op sosiale media
13 Junie 2015
Die nota wat Debbie Davis Riddle op Facebook geplaas het. Foto: Facebook
ŉ Amerikaanse kelnerin se goedheid teenoor ŉ egpaar wat hul baba verloor het, het onlangs soos ŉ veldbrand op sosiale media versprei.
Fox News berig Debbie Davis Riddle van Fort Worth in Texas het op haar Facebook-blad vertel hoe sy en haar man, Shaun, gereeld by die West Side Cafe gaan eet het. In Mei het die egpaar hul pasgebore baba, Glory, saamgeneem na die restaurant.
Toe die twee in Junie weer daar gaan eet, het ŉ kelnerin, Kayla Lane, hulle onthou en gevra hoe dit met Glory gaan. “Ongelukkig moes ons haar vertel Glory is oorlede en is nou by God,” het Riddle op haar Facebook-blad gesê. Sy het gesê sy kon agterkom die kelnerin het aaklig gevoel omdat sy gevra het.
Nadat die egpaar hul ete geniet het, het hulle in plaas van die rekening ŉ handgeskrewe nota ontvang wat gelees het: “Jul rekening is reeds betaal. Ons is so jammer vir jul verlies. God seën julle – The West Side.”
Die Riddle-egpaar en die kelnerin, Kayla Lane (regs). Foto: Facebook
Fox News berig Riddle was so deur die nota aangeraak dat sy ’n foto daarvan op 4 Junie op Facebook gedeel het. Haar inskrywing is sedertdien 10 296 keer gedeel en 1 453 mense het daarop kommentaar gelewer. Talle media-instellings van regoor die wêreld het ook oor die kelnerin se onbaatsugtige gebaar berig.
Lane het intussen ŉ foto van haar en die egpaar op Facebook geplaas en gesê hoewel sy vir hul ete betaal het, het sy dit nie gedoen om erkenning te ontvang nie.
“Ek wou bloot die tevredenheid hê om vir hierdie familie ŉ helpende hand te wees in ŉ tyd van diepe hartseer. Ek het nooit verwag dat hul familie vir my so ’n seën sou wees nie. Hulle geloof was ooglopend en dit het my só inspireer. Die stortvloed positiewe woorde en die ketting van liefde wat deur hierdie storie begin is, is meer as wat ek ooit kon verwag en dit maak my so gelukkig.”
Zimbabwiërs kan nou baie Zimdollar vir min dollar ruil
Give that girl a Bells!
Give that girl n bells. Sy is wonderlik.
Daar is nog mense wat omgee sy sal geseen word
Lorna · 3 jaar gelede
Vertrou dat diegene wat geldmal is en sover as moontlik selfs op ander sal trap vir selfverryking hier sal lees en effens sal nadink oor hulle selfsugtige bestaan op hierdie aarde.
Plankies · 3 jaar gelede
Knop in die keel en trane in my oge. Dis nou ‘n hartseer maar mooi storie.
Pragtige storie! Tonne blessings vir die egpaar sowel as die kelnerin. Ons het meer mense soos sy nodig in die wereld…
Dis dalk hoekom ons landsburgers oorsee verhuis – dit lyk of mense meer vir mekaar daar omgee. Is dit nie hartseer dat ons mense deesdae so gevoelloos is nie?
Carl · 3 jaar gelede
Goeie storie en wys net die mensdom is nie heeltemal so sleg soos in die media voorgestel word nie. Christa ek dink nie die tipe ding gebeur net oorsee nie. Daar was ‘n ruk terug ‘n goeie nuus storie oor die kelner by Wimpy wat die gestremde kliënt so goed behandel het. Gaan kyk na die vrou se werk http://www.girlwithcake.co.za/ of selfs die http://www.netwerk24.com/nuus/2015-06-12-kaalbas-lucky-n-nuwe-mens
Ons moet die goed raak sien in ons eie land, almal wil net die sleg voor hou en daar is baie. Maar moenie jou self indoen nie :-)
100% reg, dis die verskil tussen SA en die ontwikkelde lande, daar word menselewens nog gerespekteer.
sanet · 3 jaar gelede
Ja nee. Wens die mense in die land was ook so. My hart gaan uit na die 2 mense. Dit baie hartseer om kind te verloor. Ek weet, ek is ook daardeur.
Baie min wat n mens dit kry well done
Delene · 3 jaar gelede
Dit is awesome. Job well done girl. Blessings.
hoekom kan sulke soortgelyke stories nie eerder koerante se voorblaaie versier nie. In SA of as dit dan moet Amerika ook
Well done, Kyla Lane!! You don’t have to say anything, but let what you do, show who and Who’s you are!!
Pragtige gebaar ! Woorde wek maar dade trek!! Ek glo daar was ‘n groot glimlag van bo uit die hemel op hierdie jonge dame !!